Israel Krupp

Israel Krupp (1908–1991)Folketellingen 1910, DigitalarkivetBudstikka (6. november 2010) oppgir Stettin som fødeby. var en norsk idrettsmann, motstandsmann og fabrikkeier. Hans jødiske foreldre var født i Litauen, og kom til Norge i 1905.

Krupp var aktiv skiløper og en habil fotballspiller. Han representerte Oslokameratene (1928–1930) og Frigg (1931-1936), og spilte 19. juni 1930 for det norske landslaget, i en kamp mot Sveits, som Norge vant 3–1.Ny Tid: Israel på ski over Norge. 5. september 2014.Kampfakta: Norge - Sveits , n3sport Han ble også flere ganger tatt ut på Oslos bylag. Hans yngre bror Leopold, som døde under krigen, var også en habil fotballspiller, som spilte for Frigg og Sagene.

I 1942 flyktet Krupp sammen med sin kone og sønn til Sverige.jmoslo.no  Israel Krupp Han mistet ti medlemmer av sin familie under krigen: Hans far, søster, fire brødre, svoger, svigerinne, niese og nevø døde alle i Auschwitz.Våre falne, bok 2, side 786 , DigitalarkivetVåre falne, bok 2, side 787, DigitalarkivetVåre falne, bok 4, side 516. Digitalarkivet I Sverige kom Krupp i kontakt med andre norske flyktninger, og ble involvert i motstandsarbeid. Han ble vernepliktig major og hadde flere oppdrag inne i det okkuperte Norge. Under dekknavn tok Krupp seg på ski eller til fots over grensen, blant annet som kurer. Blant oppdragene i Norge var også å forhandle med kommunistiske motstandsgrupper som ikke ville la seg styre av London. Krupp ble på slutten av krigen befal i politistyrkene i Sverige.Budstikka, 6.11.2010. Han hadde god kontakt med etterretningsstaben hele sitt liv, og var på 1950-tallet tilknyttet forsvarets etterretningstjeneste, blant annet den hemmelige "stay behind". Han mottok utmerkelser fra flere land for sine tjenester. Etter krigen ble Krupp kaptein og kompanisjef i hæren. Han ble senere degradert og omplassert fordi regimentsjefen ikke ville la en jøde kommandere en av hans avdelinger. Degraderingen ble senere omgjort.

Etter krigen fikk han kjøpt Søndre Tofte gård på Hundorp, og fikk konsesjon på jordveien under forutsetning av at han skulle bygge opp igjen det nedbrente Tofte hotell, men dette ble det ikke noe av. Han drev en konfeksjonsfabrikk i Oslo, men den ble flyttet til industriområdet i Lia i Sør-Fron i 1953. På det meste beskjeftiget fabrikken nesten hundre personer, de fleste var kvinner.Ragnar Øvrelid, Historia om Fron etter 1940. Fron Historielag, 1991

I «Lillehammersaken» i 1973 ble Ahmed Bouchikhi drept på Lillehammer av israelske agenter fra Mossad. I 1987 fortalte Krupp til avisen Gudbrandsdølen at han hadde fått et uventet besøk av en gruppe israelere en måneds tid før i drapet. I 1996 oppsto det spekulasjoner om at han og hans kontakter i etterretningstjenesten kunne vært orientert om attentatet på forhånd.NOU 2000:6 Lillehammersaken Lundkommisjonen kom til at det var mindre sannsynlig at Krupp skulle ha medvirket til å skjule agenter.

 Referanser 

 Eksterne lenker 


Kategori:Norske fotballspillere
Kategori:Norske landslagsspillere i fotball for herrer
Kategori:Norske kapteiner
Kategori:Norske motstandsfolk under andre verdenskrig
Kategori:Sør-Frons historie